Fajar Gusti video chat room – CLIPONYU | Video Chat Online
HotBasicPremiumLuxuryToFajar GustiJumlahPattern1888188288588888Sendchoose goods!!My Bag Dien jou taks-opgawe in 4 minute in met nuwe app | Netwerk24
Deur Elvira Wood 04 Junie 2019 10:27
Dit gaan jou net sowat 4 minute neem om Jan Taks se app af te laai en jou belastingopgawe in te dien.
Ed Kieswetter, nuwe kommissaris van die Suid-Afrikaanse Inkomstediens.
Kieswetter sê die diens gaan vanjaar uit sy pad om belastingbetalers te probeer oortuig om vanjaar óf eFiling óf sy app te gebruik om belastingopgawes in te dien.
“Baie min mense weet nog van ons app. Ons wil graag hê hulle moet dit gebruik,” sê Kieswetter.
Hy het die media by die SAID se hoofkantoor in Pretoria toegespreek oor die diens se planne vir vanjaar se belastingseisoen.
“Ons het baie moeite gedoen om die app meer aanloklik te maak vir verbruikers. Dit laat nou selfs biometriese meetinstrumente toe om jou toegang tot die app te gee. Jy kan dus jou vingerafdruk gebruik om vinnig toegang daartoe te kry.”
Die SAID het gratis WiFi by al sy takke en selfs sy 23 mobiele eenhede vir belastingbetalers wat eFiling of die app wil gebruik.
Boonop kan belastingbetalers wat elektroniese kanale gebruik, hul opgawes reeds vanaf 1 Julie indien. Daarteenoor moet belastingbetalers wat hul opgawes by takke indien, dit eers vanaf 1 Augustus doen.
Belastingbetalers wat hul opgawes by takke indien, kan dit vanaf 1 Augustus tot 31 Oktober indien.
Mense wat via eFiling of die app indien, kan dit vanaf 1 Julie tot 4 Desember indien.
Voorlopige belastingbetalers wat eFiling gebruik, moet hul opgawes teen 31 Januarie 2020 indien.
“Verstaan wel dat as jy na ons takke toe kom, gaan ons hard werk om jou te probeer oortuig om eerder jou opgawe aanlyn in te dien,” waarsku Kieswetter.
Kieswetter sê Suid-Afrikaners moet ook eers kyk of hulle enigsins ’n opgawe hoef in te dien of nie.
“Ons het ’n reuse-probleem dat daar in die vorige belastingseisoen nog sowat een miljoen Suid-Afrikaners by ons takke opgedaag het om opgawes in te dien. Dít terwyl hulle dit nie hoef te doen nie.
“Ons gee nie om dat mense ons takke besoek nie. Maar ek is seker daarvan jy sal verkies om ons eerder nie te besoek nie.
“Belastingbetalers wat ons takke besoek wanneer hulle nie opgawes hoef in te dien nie, skep ook die probleem dat lang toue in die takke ontwikkel. Dit vertraag dan die proses vir belastingbetalers wat wél opgawes moet indien,” verduidelik hy.
Suid-Afrikaners wat minder as R500 000 per jaar by ’n enkele werkgewer verdien en wat geen ander spesifieke aftrekkings het wat in ag geneem moet word nie, hoef nie ’n opgawe in te dien nie.
“Tegnologie stel ons in staat om al die nodige inligting vir dié belastingbetalers outomaties in te vorder. Ons kan dan die opgawe self verwerk,” sê hy.
Meer oor: Edward Kieswetter | Belasting | Suid-Afrikaanse Inkomstediens | Said | Inkomstebelasting
Nico van Gijsen: Belasting op rente relatief hoog